Selle nädala Kristliku Maailma Uudistes:
põgenemine põrgust.
Venelaste vangistatud Ukraina pastor räägib loo
imelisest pääsemisest ja Jumala plaanist selle taga.
Veel: teenimine sõjatsoonis.
Talve lähenedes kannatavad ukrainlased
toidu ja elektri puuduse all.
Vaadake, kuidas vaprad kristlased ohust hoolimata neile abi toovad.
Ja iraanlastel täitus sünge tähtpäev, 40 päeva ühe naise surmast
politsei vangistuses.
Üleriigilised protestid raputavad endiselt režiimi.
Tere vaatama Kristliku Maailma Uudiseid!
Olen Wendy Griffith.
Vangistatud, üle kuulatud ja imekombel vabaks lastud.
See on ühe pastori lugu Ukraina linnast Hersonist.
Selle okupeerisid Vene väed sõja alguses.
Nüüd, mil Ukraina väed edenevad, tuleb lugusid julmustest
ja põgenemistest.
Chuch Holton Kiievist räägib selle loo.
Hersoni elanikud sunnitakse Vene armee käsul evakueeruma
bussidega, kuna Ukraina väed lähenevad linnale.
Kaheksa kuud on kestnud karm elu, kuna rahval
on puudus pea kõigest ja Vene sõjavägi kohtleb neid karmilt.
Vasakkaldal hirmutavad ja röövivad okupandid inimesi.
Viimastel aastatel oleme näinud, kuidas nad röövisid ühe paari,
ning järgmisel päeval poodi üks naine Skadovsk’i keskuses,
sest ta oli öelnud, et Skadovsk on Ukraina.
Seega okupandid jätkavad elanike hirmutamist inimröövidega
okupeeritud aladel.
Hersoni kaotamine läheks Moskvale maksma hädavajaliku maaühenduse
Donbassi ja Krimmi vahel, millised alad ta okupeeris 2014. a.
See lubaks ka Ukraina suurtükiväel pääseda Krimmile sedavõrd lähemale.
Veel hullem, siinne kaotus oleks veel üheks tõendiks,
et Vene väed on kollapsi äärel.
Ta on olukorras, mis minu meelest, kordan, on pöördumatu.
Sellest olukorrast ei päästa teda tegelikult ükski hädamobilisatsioon -
mis ongi selle õige nimi - ükski annekteerimine, ükski,
isegi mitte looritatud tuumaähvardus.
Kes aga peavad elama Vene okupatsiooni all, ütlevad,
et vabastamine ei saa eales tulla liiga vara.
Pärast kuut kuud okupeeritud Hersonis põgenes pastor Aleksander linnast
koos oma naise ja 10 lapsega.
Kui venelased sisse tulid, polnud meil selge, mida teha,
nii otsustasime jätkata jumalateenistustega.
Vene väed, kes jahtisid nn. natse, otsisid tema maja mitu korda läbi.
6. septembril vahistasid nad tema ta naise ja laste silme ees.
Mind hoiti üksikkongis kuus päeva.
Siis viisid nad mind kongi,
kus oli seitse inimest, aga vaid kolm voodit.
Ülekuulamisel püüdsid venelased tõestada, et ta on nats,
kuna tal oli kabinetis ingliskeelne Piibel.
Pastor Aleksander muretses rohkem fotode pärast oma telefonis.
Paljud ameeriklased annetasid meie kirikuehituse heaks.
Ta nimetas mind ameerika agendiks.
Ta otsis vaid põhjust mind kinni pidada.
Telefonis oli palju tõendeid minu vabatahtlikust koostööst sõjaväega.
Seega sai minu palveteemaks, et nad ei näekski minu telefoni,
ja Issand pidaski nende silmad kinni.
Ülekuulamiste vahel kuulutas ta usku kongikaaslastele.
Mu naisel õnnestus sokutada mulle väikese Piibli.
Sellega hakkasin siis tunnistama teistele meestele,
kellega olin seal veel 10 päeva.
Seitsmendal päeval olid nad kõik võtnud Jeesuse vastu Issandaks.
Siis viimaks sain aru, miks ma seal olen.
Aleksander ei teadnud, kas ta enam kunagi oma peret näeb.
Kord ülekuulamisel ütles vanglaülem:
Kui oleks minu teha, laseksin teid kõiki otsemaid maha
ja viskaksin prügimäele.
Nii väga vihkavad nad ukrainlasi. Nad ei talu isegi sõna ’Ukraina’.
Siis, pärast 15-päevast vangistust, juhtus ime.
Üks õigeusu preester, keda ma polnud varem kohanud,
tuli vanglaülema juurde ja palus tal mind vabaks lasta.
Ja too nõustus ühel tingimusel: et saab minu auto endale.
Kirikus oli veel üks pereauto, nii panime sellesse kogu oma pere
ja haavatud naabri ning sõitsime rinde poole.
Nende kannatused polnud läbi.
Kulus neli päeva ja palju palveid, enne kui jõuti läbi
kõikide kontrollpunktide omade poolele.
Nägin oma laste silmis tohutut rõõmu, kui nad esimest korda
ukrainlasi kohtasid.
Nad nägid üht sõdurit ja ütlesid: Vaata, nad ei kanna maske.
Venelased käivad kõik maskides ringi.
Ja ma ütlesin: sellepärast, et neil pole midagi varjata.
Bandiidid kannavad alati maske.
Pastor Aleksander ja tema pere elavad nüüd Kiievis ja töötavad
kohalikus koguduses, paludes Jumalalt ka selgust,
millal saavad koju minna.
Kuna aga Ukraina väed liiguvad Hersoni linnale üha lähemale,
võib see päev tulla pigem varem kui hiljem.
Ma tean, et Ta ikka meie eest hoolitseb,
seega püüan esmalt otsida Jumala riiki
ja oodata kõige muuga.
Chuck Holton, Ukrainast CBN’i Uudistele.
Hannu Haukka on Suure Misjonikäsu Meediateenistuste president.
See Soomes asuv teenistus jagab humanitaarabi
ja kuulutab evangeeliumi Ukraina rahvale.
Nüüd räägib ta lähemalt.
Hannu, tänan väga saatesse tulemast!
Räägime sõjast Ukrainas. See mõjutab nii paljusid.
Kirjutasid hiljuti: kõik on midagi kaotanud -
abikaasa, lapse, kodu, küla, sõbra, tuleviku.
Kuidas on need kannatused muutnud sealse rahva avatumaks Jumalale?
Pole ainsatki peret, keda poleks mõjutanud see sõda Venemaaga,
kuid kirikud töötavad endiselt ja näevad suurt ärkamist rahva seas.
Näiteks üks kirik Kiievis räägib, et igal pühapäeval
võttis ainuüksi selles kirikus 50 inimest Jeesuse oma Päästjaks vastu.
Oleme näinud rahvast või sõdureid ristitamas rinde lähedal,
meil on fotosid nende ristimisest jõgedes.
On kerge arutada usuküsimusi sõduritega, ohvitseridega,
olgu rindel või rindelähedastes külades
või isegi sügavamal Ukrainas - rahvas on kõikjal
avatud evangeeliumile.
Kaevikutes pole ateiste, kindel see. Hiljuti olite Ukrainas,
kui venelased ründasid rakettidega ja üks rakett plahvatas teie lähedal.
Kuidas see aitas teil mõista, mida Ukraina rahvas läbi elab?
Kõigepealt tahan öelda, et igal reisil näeme raketirünnakuid
kas väga lähedalt või oleme ise raketirünnaku alla sattunud.
Nii pole see meie jaoks midagi uut.
Kuid jah, sa viitad vist reisile, kui olin Lvivi hotellis
enne Ukrainast lahkumist.
Hommikul hakkas õhuhäire undama ning kohutav plahvatus
raputas hotelli, milles viibisin.
Vaatasin aknast välja - poleks vist pidanud - ja nägin musti suitsusambaid
tõusmas just naabermaja taga.
Ja nii oligi: nad tabasid jõujaama ja kogu Lvivi linnast kadus elekter.
Ei mobiilsidet, ei elektrit, ei kraanivett, ei midagi. Kõik seiskus.
Oh, väga napp pääsemine seal!
Aga teie teenistus aitab jagada humanitaarabi kannatajatele.
Rääkige, mida teete, ja vapratest töötajatest,
kes teiega koostööd teevad.
Anname kõiki sõidukeid, mida on vaja humanitaarabi jagamiseks
ning inimeste evakueerimiseks rindelähedastest küladest.
Maksame kütusekulu kõikide sõidukite eest,
s.o. umbes 15 sõiduki eest päevas.
Jagame rindeküladele kaks-kolm tonni humanitaarabi päevas.
Kui minna jagama humanitaarabi, siis jääd tihti venelaste
ja ukrainlaste vahelise tule alla.
Rääkige meile, mida sealne rahvas ja teie teenistus kõige rohkem vajab?
Suurim vajadus on muidugi raha. Ahje, ahje kütmiseks.
Viime sadu ahje peredele, kel pole elektrit.
Nad ei saa kütta oma kodu, oma majakesi, isegi mitte toitu teha.
Mel on vaja veel umbes 1700 ahju hinnaga 50 USD tükk.
Kuid oleme ka trükkinud raamatu pealkirjaga ’Tee koju’.
Mina nimetaksin seda Jumala psühhiaatriaks sõdivale riigile.
Raamatus on umbes 15 lugu rindejoonel elavatest inimestest,
kes on ellu jäänud.
Nad on elanud üle ca 700 päeva vangistust Vene sõdurite keskel.
Ja nad on tulnud sellest välja tänu oma usule Jeesusesse,
ja see tõesti kõnetab kõiksugu inimesi.
Meid aitavad kirikud ja vabatahtlikud, kes toovad neid raamatuid
ning saavad nendega maha istuda ja palvetada ja neid ka nõustada.
Peame trükkima veel 200 000 raamatut. Oleme trükkinud 40 000,
vajame kohe veel 200 000, aga meil pole selleks raha.
Iga raamatu trüki- ja saatmiskulu on 2.50 USD.
Meil on kohe vaja palju konserve.
Meie logistikakeskuse konservid on otsas.
Meil on veel riisi ja jahu.
Hannu Haukka, Suure Misjonikäsu Meediateenistuste president.
Hämmastav, mida te teete Ukraina pinnal.
Meie palved on teiega! Tänan väga, et rääkisite,
mis seal praegu toimub, ja soovime sellest veelgi kuulda. Tänan teid!
Järgnevalt: Iisraeli president Ovaalkabinetis, tema hoiatus
Iraani režiimi suhtes, kui protestid raputavad endiselt seda riiki.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele.
Kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Öelge, mis selles on.
CBN’i tervisereporter Lorie Johnson jagab teile värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa oled juba kantslis.
Täna õhtul kell 20:30 CBN’i uudistekanalil.
Iraan oli Iisraeli presidendi Isaac Herzog’i päevakava peapunkt
hiljutisel kohtumisel president Bideniga.
Kaks riigipead said kokku 90ks minutiks Ovaalkabinetis.
Nad arutasid küsimusi, mis seotud rahuga Lähis-Idas, sh Iraani ohtu.
Bideni valitsus töötab tuumaleppe taastamise nimel islamirežiimiga.
President Herzog rõhutas, et Iraan on ohuks
mitte ainult Iisraelile ja maailmale, vaid ka omaenda rahvale.
Täna tallab Iraani režiim maha tuhandeid Iraani kodanikke:
mehi, noormehi, naisi, kes avaldavad meelt,
nõudes vaid vabadusi, mis neile kuuluvad.
Ja see on näide, kuidas Iraani toimib: rõhub omaenda kodanikke,
taotleb tuumarelva ja tarnib surmarelvi,
mis tapavad süütuid elanikke Ukrainas.
Ja arvan, et Iraani probleemist saab meie jaoks suur aruteluküsimus.
Herzog ütles, et tahab Bideniga kohtuda,
kuna kõik on praegu ülimalt poliitiline.
1. novembril tulevad Iisraelis viiendad valimised
kolme ja poole aasta jooksul.
Endine peaminister Benjamin Netanyahu soovib võita
praegust juhti Yair Lapid’i.
40 päeva pärast Mahsa Amini surma tuli tema hauale tuhandeid iraanlasi.
See naine, kelle Iraani politsei tappis, kuna tal polnud rätik korralikult peas,
on endiselt võimas sümbol.
Chris Mitchell’i sõnul on tunda, et tema surmast tingitud protestid
võivad ohustada islamirežiimi ennast.
Protestid Amini haual tõid selle tohutu rahvahulga kokku
austama naist, kelle surma tõttu hakkas rahvas nõudma
režiimivahetust Iraanis.
40 päeva on aeg, mil paljud iraanlased mälestavad lähedase surma.
Nüüd, enam kui kuu pärast tema surma, jätkuvad protestid Iraanis,
ehkki režiim on hukanud üle 200 inimese.
Väljaspool Iraani on naised lõiganud juukseid
Iraani naiste toetamise märgiks.
Hiljutisel JKSS Lehtmajadepüha tähistamisel Jeruusalemmas
ühines protestidega Sharren Haskel, Iisraeli parlamendi liige.
Soovin lülitada need protestid üleilmsesse liikumisse
Jin, jiyan, azadi: naised, elu, vabadus.
CBN’i Uudised rääkis Haskel’iga pärast tema kõnet.
Näha Iraani naisi ja lapsi viimastel päevadel,
ja nende vaprust marssida eluga riskides tänaval,
et nõuda endale vabadust võidelda oma tuleviku eest,
on tõesti südantlõhestav.
See on ajalooline võimalus kogu maailmale
toetada Iraani rahvast, neid aidata.
Haskel ütles, et see püha osavõtjatega 70 riigist
on ainulaadne võimalus.
Siin on väljas 2000 kristlast, kelle südant see asi võiks liigutada.
Nemad võivad tuua selle muutuse.
Neil on vägi mõjutada oma valitsusi tegema selle muutuse
nende väikeste tüdrukute heaks.
Ja see on hetkel kõige olulisem.
Need kaks Iraani pagulast osalesid samuti sel pühal
ja rääkisid, mida on kuulda Iraani tänavatelt.
Rahvas räägib, et nad ei vaja islamirežiimi ja tahavad olla vabad,
aga valitsus ütleb ei, te peate seda tegema,
te peate seda tegema.
Jah, ja seepärast nad rahvast iga päev tapavadki.
Iraanlased on protestinud varemgi, kuid Saeid ütleb, et seekord
ei lähe samamoodi.
Seekord on väga teistmoodi. Jah, kuna neil pole midagi kaotada.
Ja nagu varemgi, loodab rahvas tänavatel muu maailma peale.
Pole oodata abi väljastpoolt, tugevatelt riikidelt, nagu USA,
nagu nii paljud riigid, ja praegu võitleb Iraani rahvas üksinda,
paljakäsi, relvadeta, ainult oma südame ja häälega.
Kogu ilma usklikel palusid nad palvetada neid kolme palvet.
Paluge tröösti iraanlastele, kes tunnevad valu ja kurbust
toimuva üle, ja paluge, et valutavad südamed leiaksid
tervenemise ja püsiva lootuse Kristuses, ja palvetage
kristlaste eest Iraanis, kuna eriti neil päevil kuuleme,
et nii paljud kristlased lähevad välja ja aitavad ja kuulutavad evangeeliumi
mitteusklike seas.
Ja kui palvetate ka ainult nende kolme asja pärast,
on sest küll, täname teid!
Chris Mitchell, CBN’i Uudised, Jeruusalemm.
Tänan, Chris! Järgnevalt: Briti uus peaminister asub ametisse.
Millised on tema vaated Jeruusalemmale kui Iisraeli pealinnale
ning juudiriigi kaitsmisele? Jääge meiega!
Orvu Väljavaade tahab armastada ja teenida riskilapsi,
aidata hoida peresid koos ja luua võimalusi tugevateks
ja kestlikeks kogukondadeks üle maailma.
Töötame enam kui 60 riigis, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et aidata võimalikult paljusid orbe
ja kaitsetuid lapsi.
Kuid me ei taha minna üksi.
Me läheme välja päästma üht last, üht peret,
üht kogukonda korraga. Tule meiega!
Haridus
Toitumine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Vaatate CBN’i uudiseid.
Tänan, et olete meiega.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaatate CBN’i uudiseid. Sest tõde loeb!
Tööpäeviti kell 17:00 CBN’i uudistekanalil.
Issand on mu karjane. See on imehea
kirjeldus Jeesusest.
’Issand on mu karjane. Taaveti laul’,
värskeim audioraamat Gordon Robertson’ilt.
Jumala tallest, kes kannab ära maailma patu, saab nüüd
kõikide aegade kõikide inimeste karjane.
Jeesus ütleb: ’Minu lambad kuulevad minu häält ja järgnevad mulle’.
Ta viib meid sinna, kuhu meil on vaja minna.
’Issand on mu karjane. Taaveti laul’. Juba saadaval.
Sinu uudistekanal, sinu saated, lood, mis sulle korda lähevad,
sulle sobival ajal, sulle sobivas kohas.
Lae alla CBN’i uudiste äpp juba täna.
Evangelist Franklin Graham saavutas kohtus võidu
usuvabadusele Ühendkuningriigis.
Šoti kohus otsustas, et Grahamit koheldi ebaõiglaselt ja -võrdselt,
kui üks korraldajaist tühistas sealse teenistuse aastal 2020.
Glasgow šerifikohus leidis, et korraldaja diskrimineeris Grahamit
ja tema teenistust, ja mõistis Billy Grahami Evangeelsele Ühingule välja
peaaegu 110 000 USD kahjutasu,
otsustades, et polnud alust väidetel, nagu võinuks Graham teha
homo- ja -islamofoobseid märkusi, lisades, et pole õigust vaigistada
või peatada usukoosolekuid.
Graham pidas seda otsust selgeks võiduks
sõna- ja usuvabadusele ÜKs.
Briti uue peaministri CVs avaldab aga muljet
hinduismiusk ja toetus Iisraelile.
Dale Hurd annab teada:
Rishi Sunak’ist saab küll esimene hindust Suurbritannia peaminister,
aga sellest peaaegu ei räägita riigis, mis hädasti vajab pädevat juhti.
Peaminister!
Sunak on viies peaminister viimase kuue aasta jooksul,
ning on lootust, et ta saab hakkama.
Arvan, et ta teab, kuidas riigi rahaasju juhtida.
Ta oskab meid korda teha. Arvan, et ta on pidanud
õigeid ameteid, et mõista kõiki peensusi, mida on vaja teha.
On vaja kedagi, kellel on julgust kõike muuta ja ümber korraldada.
Rishi Sunak’it iseloomustatakse kui uhket hindut, kes on andnud
parlamendiliikme vande, käsi Hindu pühakirjal Bhagavad Gita.
Rahandusministrina süütas Sunak küünlaid valitsusehoones
Downing’i tn. 10 hinduismi Diwali püha auks.
Ta on kõige jõukam juht demokraatlikus maailmas.
Tema ja ta naise varandus on umbes 1 miljard USD.
Sunak on väljendanud tugevat toetust Iisraelile,
öeldes, et Jeruusalemm on vaieldamatult
juudiriigi ajalooline pealinn ning on tugevaid põhjusi,
miks Briti saatkond tuleks kolida Tel Avivist Jeruusalemma.
Ka on ta vastu liikumisele Iisraeli väljatõukamiseks,
ilmajätmiseks ja karistamiseks, ning on seisnud
tugevalt vastu antisemitismile.
Sidemed USAga on tihedad.
Sunak kohtus oma naisega tudengina Stanford’i ülikoolis ning omas
USA rohelist kaarti kuni läinud aastani.
Sunaki kogemused Goldman Sachs’is riskimaandusfondi asejuhina
tulevad kasuks, kuna ta saab pärandiks sassis majanduse, sh
kõrge inflatsiooni, madala kasvu ja üüratud energiahinnad.
Mõned kodanikud keelduvad maksmast kommunaalmakse.
Ja kui tema eelkäija Liz Truss pakkus välja mõne meelest hea plaani
majanduse taaselustamiseks, tõrkusid turud vastu
ja nael langes rekordmadalale.
Kellel tahes on praegu lihtsalt väga, väga raske
nii julgustada turge kui tagada majanduskasvu.
Need kaks töötavad teineteisele vastu.
Kui Briti valimised toimuksid praegu, pühitaks konservatiivide partei pildilt.
Äsjane küsitlus näitas, et Tööparteil on 33%-line edu.
Sunakil on kaks aastat teha täispööre ja parandada Briti probleemid
enne järgmisi valimisi.
Niikaua kui ta suudab võita usaldushääletuse Alamkojas,
jääb ta peaministriks.
Kas ta suudab püsima jääda - veelkord, valitsused püsivad
vaid tänu ühele asjale: mitte usaldusele arvamusküsitlustes
või isegi turgudel, vaid Alakoja häältele.
Sunak’it nimetatakse kõige vähem ebapopulaarseks juhiks
väga ebapopulaarses parteis.
Ja 42-aastasena on ta noorim peaminister
alates lord Liverpool’ist aastal 1812.
Dale Hurd, CBN’i Uudised.
Pealinnast Washingtonist
Tere õhtust ja vaatamast saadet Usurahvas!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitikauudiseid.
Energiatööstuse määrused mõjutavad rängalt kogu majanduses.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele.
Kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu.
See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saates Jeruusalemma ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’it, ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma ajajoont reede õhtuti kell 20:30
CBN’i uudistekanalilt.
Pool miljonit filipiinlast sai kahju, kui supertaifuun Noru
sööstis üle riigi.
CBN’i Operatsioon Õnnistuse tiim rühkis läbi tormise mere,
et tuua saarte elanikele esmatarbekaupu.
Meie reporter Lucille Talusan läks kaasa.
Operatsioon Õnnistuse tiim sõitis kolm tundi mootorpaadis
üle ohtliku mere, et tuua kaupa kõrvalisile saarile Kesk-Filipiinidel,
mida laastas supertaifuun Noru.
See troopiline tsüklon purustas kuuldavasti 70% sealsetest majadest.
Josefina Habitan sai ainult abitult vaadata oma maja kokkuvarisemist.
Meie maja kaldus aeglaselt küljele.
Tuul kergitas ja langetas teda seni, kuni ta kokku kukkus.
Kõik meie asjad said märjaks, sh paiskus laiali meie riis.
Korjasin niipalju riisi kui suutsin, ehkki see oli määrdunud,
et saaksime sel hädaajal süüa.
Burdeos’e saar, kus Josefina elab, on nii kõrvaline, et pärast õnnetusi
jõuab abi harva kohale.
Seepärast olid tema ja teised saarlased eriti tänulikud,
kui Operatsioon Õnnistus saabus väga vajaliku toidu
ja päikseakudel lampidega, kuna elektrit polnud.
Tänan teid väga!
Tõite meile palju toitu; seda jätkub mitmeks päevaks.
80-aastane Fely Miranda on tänulik Operatsioon Õnnistusele,
mis esimese MTÜna neile appi tuli.
See on minu jaoks suur abi, eriti kuna elan üksinda.
Tänan, et tulite meie saarele, ehkki see asub väga kaugel.
Ellujäänud said ka Uued Testamendid, kui Operatsioon Õnnistuse
kaastöölised kirikust kuulutasid head sõnumit päästest Kristuse läbi.
Veel üks OÕ tiim tõi üle jõgede toitu, matte, tekke ja päikseakudel lampe
taifuuniohvritele, kes elasid mägises Rizal’i provintsis.
Operatsioon Õnnistus tahab tuua abi sinna, kuhu teised ei julge minna.
Lucille Talusan, CBN’i Uudised, Manila.
Sitked inimesed!
Tänan väga, Lucille! Ja tänan, et vaatasite meid sel nädalal.
Meie toimetus soovib teile kuni järgmise korrani
nägemist!, ja Jumal õnnistagu teid!
Tõlge: Sulev Kivastik